שיעורי תואר ראשון
שנה א' - מבואות
0623.1120:	דקדוק א' / ד"ר ישי פלד, מר מאדי קבלאן, גב' לירון כהן-חליו
סקירת מערכת ההגאים בערבית ספרותית, דיון מפורט במעתקי ההגאים כפי שהם באים לידי ביטוי בצורת הפועל בגזרות השונות, דיון מפורט במשקלי השם השונים. חלקו האחרון של הקורס מוקדש לקריאת טקסט ודיון במבחר בעיות דקדוקיות מורכבות המוצגות בו.
06231128:	מבוא לתולדות הספרות הערבית המודרנית א' / ד"ר מחמוד גנאים
המטרה של הקורס היא לסקור את התפתותה של הספרות הערבית במאה ה19- וה20-, תוך שימת דגש על הופעת הז'אנרים החדשים, הבלטת המאבק בין הזרמים השונים והכרת אישים בולטים שעיצבו את פניה של ספרות זו. כמו כן לעמוד על כיווני השפעה מהספרות האירופית והמערבית ולהבין את הדינאמיקה של השפעה זו.
06231116:	תרגיל לנ"ל / גב' אורית חדש וגב' דורית גוטספלד
המטרה של התרגיל היא לעמוד על טקסטים ספרותיים מהמאה ה19- וה20-, לעקוב אחרי התפתחותם של ז'אנרים חדשים בספרות הערבית  החדשה, לנתח את היצירות מבחינה תמאטית וצורנית ולהצביע על התלבטויות ופתרון בעיות אצל סופרי תקופה זו. כמו כן לאתר תופעות השפעה מהספרות הקלאסית והספרות המערבית והאירופית.
0623.1716:	מושגי יסוד באיסלאם / ד"ר קמילה אדנג
קורס מבוא המציג מושגים בסיסיים בדת האיסלאם. בין הנושאים: חייו של הנביא מחמד ויחסו ליהדות ולנצרות; תוכנו וצורתו החיצונית של הקוראן; המסורת המוסלמית (חדית'); ההבדלים בין האיסלאם הסוני והשיעי; פרשנות לקוראן; תיאולוגיה; משפט.
דרישות הקורס: נוכחות בשיעורים; מבחן ביניים; עבודת תרגיל על ספרות מחקר; מבחן סופי.
0623.1144:	תרגיל במקורות ערביים איסלאמיים / גב' עליזה שניצר, מר אברהם חכים
הקורס נועד להקנות לתלמידים ידע בסיסי במקורות הקלאסיים לחקר האיסלאם (הקוראן, קובצי הביוגרפיה של הנביא, קובצי פרשנות, הלכה והיסטוריוגרפיה, ספרות ביוגרפית, לכסיקוגרפית ועוד).
המבוא לקורס מוקדש להצגת מגוון המקורות המצוי בידינו ולדיון בגישת המחקר המערבי כלפי המקורות הבתר-קוראניים, הקרויים בערבית חדית'. במהלך השיעורים הבאים מוקנים הכלים הדרושים לעיון בטקסטים, בכללם שימוש בספרות עזר (מילונים קלאסיים, אנציקלופדיות וקונקורדנציות לקוראן ולחדית'), ונלמדים הכללים לכתיבת עבודה מדעית. כולל מן ההיבט הטכני.
בסוף הקורס נדרשים התלמידים להגיש תרגיל, המבוסס על המקורות, הנושא מסוים בתחום תולדות האיסלאם, כגון: האלילות הערבית בתקופה הקדם-איסלאמית, מצוות אסלאמיות, פרשיות בחיי הנביא וכיו"ב.
שנה א' - מיומנויות
0623.1010:	יסודות הדקדוק / ד"ר נאסר בסל וגב' לירון כהן-חליו
קריאת טקסטים בערבית ספרותית חדישה ובערבית קלאסית, אשר במהלכה מושם דגש על קריאה נכונה ומדויקת. בין הנושאים הדקדוקיים הנדונים: הפועל הערבי בגזרותיו השונות, משקלי שם שונים, צורות הזוגי וצורות הריבוי השלם והשבור, מחוסרי תנוין, המספר, סימני היחסות, ככלי ההתאם הדקדוקי, פעלי העזר, ושורה של נושאים תחביריים כגון: פסוקיות זיקה, המושא הפנימי, הסמיכות המדומה ועוד.

שיעורי שנה ב'
0623.1122:	דקדוק ב' / ד"ר ישי פלד, מר מאדי קבלאן
דיון שיטתי בתחביר הערבית הספרותית הקלאסית והחדישה. בשעורים הראשונים מוצגים שלושה טיפוסי יסוד של המשפט הערבי, המהווים מודל לזיהוי וניתוח של משפטים ברמת מורכבות גבוהה בהמשך. לאחר מכן מתקיים דיון מפורט בשורה של תופעות תחביריות. התרגול מבוסס על זיהוי טיפוסי המשפט והתבניות השונות, ניתוח המשפט עפ"י טכניקה הנלמדת החל מהשיעור הראשון, ניקוד מלא של החומר ותרגום לעברית.
0623.2105:	קוראן / גב' עליזה שניצר
עיון בפרשנות האסלאמית המסורתית על מספר פרקים בקוראן, ועמידה על מעמדו של הקוראן בדת האיסלאם, ועל דרכי פרשנותו.
0623.2306:	סיפורת מודרנית / ד"ר מחמוד כיאל
הסיפורת ובעיקר הרומאן, הנובלה והסיפור הקצר, תזכה במסגרת הקורס לדיון נרחב שיתמקד בהתפתחותה ההיסטורית, מעמדה ביחס לז'אנרים אחרים בספרות הערבית המודרנית, הזרמים המרכזיים, היוצרים והיצירות הבולטים וכיו"ב. הדיון ילווה בקריאת וניתוח פרקים מתוך רומאנים ונובלות וסיפורים שלמים, תוך הדגשת מאפייניהם הסגנוניים והלשוניים, ייחודן של היצירות ותרומתן להתפתחות הז'אנר.
06232307:	שירה מודרנית / ד"ר מחמוד גנאים
המטרה של הקורס היא להכיר את יצירותיהם של משוררים חשובים ובעלי השפעה בשירה הערבית המודרנית מאמצע המאה ה- 19 ועד ימינו, ולעמוד על תרומתם וחידושם של משוררים אלה. כמן כן התלמיד יאתר סוגיות שונות: תמאטיות וצורניות שהעסיקו את המשורר הערבי המודרני ויקרא ביבליוגרפיה רלוונטית. 
0623.2100:	תולדות הספרות המודרנית ב' / ד"ר מחמוד גנאים
המטרה של הקורס היא לסקור את התפתחותה של הספרות הערבית החל ממלה"ע השנייה עד ימינו, לעמוד על שינויים בז'אנרים החדשים בשנות הששים של המאה ה- 20 ולנתח את המאפיינים העיקריים של הספרות המודרנית לאור השינויים הפוליטיים והחברתיים שהתחוללו בחברה הערבית במחצית השנייה של המאה ה- 20. יודגשו וויריאציות שונות של הרומן המודרני, הסיפור הקצר והשירה. כמו כן יידונו זרמים ביקורתיים שהופיעו לצד הז'אנרים הספרותיים השונים.
0623.1132:	קוים מאפיינים בספרות הקלאסית ב' / פרופ' יוסף סדן
ייסקר הרקע למעבר מן השירה השבטית ובמידה רבה מדברית של השירה אל התפישות, התכנים והצורות של התקופה העבאסית (בערך החל מ- 750 לספירה, אבל נפתח בדור שקדם לה והגיע אליה). העיסוק בשירה זו על היבטיה השונים (אהבה, יין, צייד, סגפנות, תיאורי, חרוזי חכמה וכדומה) ישמש אמתלה להשוואות חוזרות אל העבר, לנבכי השירה הקדומה, פה ושם – כדי לעמוד על העומק ההתפתחותי.
0623.1113:	תרגיל בטקסטים ספרותיים קלאסיים / מר אברהם חכים
תרגיל זה מיועד לקריאה טקסטים מתוך אנתולוגיות ספרותיות על שלל הנושאים הכלולים בהן. הסטודנט יקרא ויתרגם את הטקסטים ויקבל הרחבות והסברים הנוגעים למבנה הטקסט, תוכן הסיפור, האישים המוזכרים בו והמאפיינים הבולטים של תכני האנתולוגיות הספרותיות.
0623.1114:	תרגיל בטקסטים ספרותיים מודרניים / מר מחמוד כיאל
הקורס מתמקד בסיפורת הערבית המודרנית, והוא מיועד לקריאת סיפורים קצרים וקטעי רומאנים תוך התמקדות בהיבטים התיאמטיים, הלשוניים והסגנוניים באותם טקסטים. בקורס יושם דגש על העבודה של הסטודנטים, על כן הם נדרשים לקרוא באופן איניבידואלי רומאן או מחזה שלם מבין רשימה מוצעת של יצירות, ולהגיש עבודה על היצירה הנבחרת עד סוף הסמסטר.
0623.1142: תרגיל בטקסטים דתיים-היסטוריוגרפיים / מר אברהם חכים, גב' עליזה שניצר
תרגיל זה מיועד לקריאת טקסטים מתוך חיבורים דתיים-היסטוריוגרפיים. התרגיל עוסק במסורת המוסלמית - החדית' ויתמקד בניתוח מסורות על שלשלת המוסרים שלהן ותכנם. הסטודנט ילמד להכיר את האופי והגיבוש של מסורות, המוסרים הבולטים, מבנה הטקסט, המסורות המקבילות וקבצי המסורות הבולטים.
0623.2425:	ניתוח דקדוקי של טקסטים / ד"ר ישי פלד, מר מאדי קבלאן
שיעור זה מיועד לתלמידים אשר סיימו בהצלחה את הקורסים "דקדוק א'" ו"דקדוק ב'". הקורס מבוסס על קריאת קטעים ברמת מורכבות גבוהה הן בערבית ספרותית חדישה והן בערבית קלאסית. התרגול מתבסס על ניתוח הקטעים, ניקודם בצורה מדויקת ותרגומם לעברית. במהלך הקורס מטופלות בעיות תחביריות מורכבות אשר לא נדנו בקורס "דקדוק ב'".

שנה ב' - מיומנויות
0623.2308:	ערבית שימושית / מר אברהם חכים ומר מאדי קבלאן
תרגיל המתמקד בקריאת טקסטים מתוך עיתונים וכתבי עת ערביים. 
התרגיל נועד לשיפור הקריאה בשפה הערבית, הניקוד הסופי, חזרה על יסודות הדקדוק הערבי, הקפדה על תרגום תקין לשפה העברית, השימוש במילונים הקלאסים וניסיון לנהל דו שיח בשפה הערבית השימושית הספרותית בת ימינו.

שנה ג'
0623.2354:	שירה קלאסית / ד"ר אבראהים ג'ירייס
קריאה בטקסטים נבחרים מן השירה הערבית הקלאסית מן התקופה הפרה-אסלאמית ועד סוף התקופה העבאסית, ונסיון לעמוד על קוים בהתפתחות הפואטיקה שלה.

סמינרים
0623.3218:	ספרות ופוליטיקה / ד"ר מחמוד גנאים
המטרה של הקורס היא לעמוד על הקשר בין הספרות הערבית החדשה והתמורות הפוליטיות בעולם הערבי ובישראל. התלמיד יכיר יצירות שונות של סופרים ערביים וגם מאמרי ביקורת שיש להם זיקה לתפיסות אידיאולוגיות-פוליטיות, יבחנו דרכי השפעה הדדית בין ספרות ופוליטיקה ונצביע על סממנים ספרותיים וחוץ ספרותיים ברוב המערכת של הספרות הערבית.
0623.3285:	נורמות בתרגומים הספרותיים / ד"ר מחמוד כיאל
הקורס מיועד לסטודנטים המעונינים לשפר את הידע התיאורטי והמעשי שלהם לגבי התרגומים הספרותיים. במוקד הדיון יעמדו התרגומים מן הספרות העברית החדשה לערבית ומן הספרות הערבית המודרנית לעברית. בקורס יידונו תיאוריות תרגום שונות וינותחו טקסטים מתורגמים שונים בהשוואה למקורותיהם. עבודות הסמינר חייבות לעסוק בקבוצת תרגומים, במתרגם, ביצירה מתורגמת וכיו"ב.
0623.3352:	הספרות הביוגרפית בעולם המוסלמי / ד"ר קמילה אדנג
אחד הסוגים הספרותיים המפותחים ביותר בעולם המוסלמי, החל מהמאה השלישית היא הספרות הביוגרפית, שמהווה כלי חשוב לכל המעוניין בתהליכי ההתפתחות של המשפט, התיאולוגיה הצופית, המדע וכו'.
בקורס ינותחו חיבורים המוקדשים לקבוצות שונות בחברה המוסלמית של ימי הביניים, הן במזרח והן בצפון אפריקה ואלאנדלוס, כגון מחדת'ון, צופים, שופטים, רופאים ומשוררים.
0623.2501:	עיונים בכתבי סיבויה וזמח'שרי / ד"ר ישי פלד
קורס זה מציג ללומד את יסודות החשיבה התחבירית של מדקדקי ימי הביניים. הלימוד מתבסס על קריאת קטעים העוסקים בבעיות יסוד בתחביר הערבי מ"אלכתאב" לסיבויה, מדקדק בין המאה השמינית, ומ"כתאב אלמפצל" לזמח'שרי עם פירושו של אבן יעיש. שני המדקדקים האחרונים הם מהמאות ה- 12 וה- 13 בהתאמה. בין הנושאים הנדונים: משלימי הפועל למיניהם, פעלי העזר, המשפט השמני, משפטי התנאי. נדונות תמורות יסוד בתיאוריה ובטרמינולוגיה הדקדוקית לאורך השנים.
 
שיעורי העמקה
0623.2222:	הסיפור הקצר של זכריא תאמר / ד"ר מחמוד כיאל
מפעלו הספרותי של הסופר הסורי המוכשר זכריא תאמר יהיה במוקד הדיון בקורס זה. סיפוריו הקצרים, המלאים באירוניה, פנטזיה, אלגוריה ואינטרטקסטואליות, יזכו לדיון תימאטי, סגנוני ולשוני. לצורך הדיון ייקראו יצירות המייצגות תקופות וסגנונות שונים בהתפתחותו הספרותית.
0623.3353:	עיון וקריאה בכתאב מאת אבן חזם / ד"ר קמילה אדנג
נושא הקורס הוא תורתו הדתית-פוליטית של ההוגה המוסלמי המפורסם אבן חזם מקורדובה (מת 1064/456 כפי שהיא משתקפת בחיבורו.
0623.3354:	עיון וקריאה בכתאב אלתווהם מאת אלמחאסבי / ד"ר קמילה אדנג
כתאב אלתווהם הוא פרי עטו של הסגפן והצופי חארת' אלמחאסבי מבגדאד (מת 857/243). בספר זה אלמחאסבי מזמין את קוראיו לתאר לעצמם את העומד להתרחש ביום הדין ואת שהייתם בגן העדן או בגהינום, זאת במטרה לחזק את אמונתם ולהניא אותם מלחטוא.
0623.2334:	עיון בספרות "סיפורי הנביאים" / מר אברהם חכים
התרגיל עוסק בקריאת טכסטים מספרות "סיפורי הנביאים" (קצצ אלאנביאא'), תרגומם וניתוחם.
הטכסטים לקוחים בעיקר מהספרות ההיסטוריוגרפית והפרשנות כולל כתבי יד קדומים שטרם הוצאו לאור.
מטרת התרגיל היא לבחון את מעמדם של הנביאים ואת תפקידם במסורת האסלאם. 
0623.3282:	קריאה בטקסטים שיעיים / מר אברהם חכים
התרגיל כולל מבוא להכרת השיעה הקדומה לפי חלוקה לתקופה הפרה-בוויהית ולתקופה הפוסט-בוויהית; נושאים בפולמוס השיעי-סוני; המקורות שהיוו בסיס למסורות ולהלכה השיעיות; המחברים השיעים הבולטים; קריאת טקסטים ממקורות שיעיים קדומים, ניתוחם והשוואה - במידת האפשר - אם חומר סוני רלוונטי.
0623.3198:	סוגיות בפרשנות הקוראן / גב' עליזה שניצר
השיעור מיועד לתלמידים שהשתתפו בשיעור "קוראן". מטרת השיעור לדון בסוגיות פרשניות מורכבות בהתבסס על מגוון של טקסטים פרשניים. במסגרת הדיון תיערך גם השוואה בין סוגי הפרשנות.

0623.2169:	תולדות הלשון הערבית / ד"ר נאסר בסל
הקורס הוא שיעור ותרגיל: מקומה של הערבית בתוך השפות השמיות, הערבית הדרומית והערבית הצפונית, הערבית בתקופה הפרי-אסלאמית, התפתחות הערבית הקלאסית, הערבית הבינונית, הדיאלקטים הערביים המודרניים, התהוות הערבית הספרותית המודרנית. ייקראו טקסטים מתקופות שונות.

שיעורי תואר שני
0623.4227:	לשון הספרות הערבית המודרנית / פרופ' ששון סומך
עם התהוותה של ספרות ערבית מסוג חדש במאה הי"ט חלו שינויים בתפיסות הנוגעות ללשון הספרות וכן בתפקודן של יסודות לשוניים בפועל. משתתפי הקורס יעיינו בטקסטים השייכים לז'אנרים ספרותיים שונים ויתעכבו על תופעות לשוניות וסגנונות שנוצרו בגלל אילוצים ז'אנריים ואומנותיים.
0623.3204:	סוגיות בסיפורת מודרנית / ד"ר מחמוד גנאים
המטרה של הקורס היא לפתח דרכי גישה ומחקר לסוגיות חשובות שהעסיקו את הסופרים הערביים במאה ה- 20. יושם דגש מיוחד על סופרים מהמחצית השנייה של המאה הנוכחית. כמו כן הסמינר יעסוק בבניית מודלים להבנת תפיסות, אסכולות והשתייכות של סופרים שונים או השתלבותם ותרומתם למערכת של הספרות הערבית החדשה.
0623.4153:	קריאה ב"אל-אצול פי אל-נחו" לאבן אלסראג' / ד"ר ישי פלד
אבן אלסראג' הוא מראשוני מנסחיה של התיאוריה הדקדוקית של ימי-הביניים. נקרא קטעים מספרו העוסקים במושגי היסוד של תיאוריה זו, כגון: פעל-פאעל, מבתדא'-ח'בר, תעדיה. לאורך הדיון תהיה התיחסות השואתית לשימוש במושגים אלה בכתביהם של מדקדקים שקדמו לאבן אל-סראג' או באו אחריו.
0623.4155:	מושגי יסוד בתיאוריה הדקדוקית הערבית הקלאסית / ד"ר נאסר בסל
בקורס יידונו מושגי היסוד של התיאוריה הדקדוקית הערבית הקלאסית בתחומים השונים, בעיקר, בתחום התחביר. יידונו מושגים כגון תת'קיל ותכ'פיף, תעויץ', אצל קיאס, אעראב-בנא, תקדיר, אסנאד ועוד. הדיון במושגים אלו ייעשה אגב קריאת טקסטים מתקופות שונות החל מסיבויה וכלה באבן הישאם וילווה בקריאת ספרות מחקר מודרנית. התלמידים יתבקשו לבדוק כיצד משמשים אחדים ממושגים אלו בכתבי מדקדקים שונים.